Előterjesztés

Tárgy: Polgármester illetményének, költségtérítésének megállapítása

Előterjesztő: Orlovits Tímea jegyző

Tisztelt Képviselő-testület!

A Mötv. 71 §-a tartalmazza a polgármesteri tisztséget betöltők díjazását. A jelenleg is érvényben lévő szabályok 2021. évben léptek életbe. A polgármester illetményét már nem igazítják az államtitkári, állami tisztségviselői illetményhez, hanem azt egy összegben nevesítik. A megyei jogú város polgármestereinek illetménye 1.300.000 Ft, ami alapul szolgál a települési polgármester fizetésének megállapításához. A jogszabály településkategóriákat állapít meg lakosságszámtól függően. Az 2001-5000 fő lakosságszámú település polgármesterének illetménye a megyei jogú város polgármesteri illetményének 60 %, azaz 780.000 Ft.

Tehát a Mötv. pontosan megállapítja a polgármesternek adható illetmény összegét, mérlegelési lehetősége nincs a képviselő-testületnek, csak határozatban deklarálja azt.

A havi költségtérítés összegét is a Mötv. állapítja meg, mely alapján annak összege a polgármester illetményének 15 %-a, azaz 117.000 Ft.

Kérem előterjesztésem elfogadását.

Környe, 2024. 10. 03.

Orlovits Tímea

jegyző